ร้องเรียนสำนักงานเขตจตุจักร กรณีให้สำนักงานผู้ตรวจการแผ่น มาทำกิจกรรมโยน em ball ลงแหล่งน้ำ เพื่อจัดทำกิจกรรมบำเพ็ญสาธารณะประโยชน์ ในวันที่ 30 ก.ค. 67 และ 9 ส.ค. 67 และปลูกต้นรวงผึ้งในสวนสาธารณะ โดยติดชื่อแสดงตนว่าเป็นผู้ปลูก อันนำไปสู่การสร้างภาพลักษณ์โฆษณาตนเอง อ้างอิงถึง เพจเฟซบุ๊ก "อ๋อ มันเป็นอย่างนี้นี่เอง by อาจารย์เจษฎ์" หรือ ศ.ดร.เจษฎา เด่นดวงบริพันธ์ อาจารย์ประจำภาควิชาชีววิทยา คณะวิทยาศาสตร์ จุฬาลงกรณ์มหาวิทยาลัย และนักสื่อสารวิทยาศาสตร์ (8 พ.ย. 65) กล่าวไว้ว่า “EM ball นี้ห้ามไปโยนลงแม่น้ำเลยนะครับ มันกลับจะทำให้น้ำเน่าเสียมากขึ้นด้วยนะครับ จริงๆ เรื่อง "การใช้ EM ball แก้ปัญหาน้ำเน่าเสีย" เนี่ย มันเป็นความเชื่อผิดๆ ที่เกิดตามกระแสทำตามๆ กัน สมัยที่น้ำท่วมใหญ่ ปี พ.ศ. 2554 ซึ่งตอนนั้นผมก็ได้ออกมาอธิบายคัดค้าน และคณะวิทยาศาสตร์ จุฬาฯ ก็ได้เคยทำการทดลองให้เห็นแล้วว่านอกจากจะไม่ได้ช่วยให้คุณภาพน้ำเน่าเสียนั้นดีขึ้น มีออกซิเจนสูงขึ้นอย่างที่กล่าวอ้างกันแล้ว ยังทำให้คุณภาพน้ำแย่ลงด้วยซ้ำ“ https://mgronline.com/onlinesection/detail/9650000106726 ดังนั้นการกระทำของสำนักงานผู้ตรวจการแผ่นดิน จึงถือว่าเป็นการทิ้งขยะลงแหล่งน้ำตามใจของหน่วยงาน เป็นอุปสรรคในการระบายน้ำของ กทม. มีโทษปรับ ตาม พ.ร.บ. รักษาความสะอาด อีกทั้งสำนักงานเขตจตุจักรเป็นผู้อนุมัติให้สามารถกระทได้เสียเอง จึงมีความผิดร่วมด้วย รวมถึงกรณีการปลูกต้นไม้ในสวนสาธารณะโดยนามส่วนตนสามารถทำได้หรือไม่ เงินค่าทำป้ายติดชื่อส่วนตัว นายสมศักดิ์ สุวรรณสุจริต และนายทรงศัก สายเชื้อ มาจากไหน สามารถนำมาติดตั้งในพื้นที่สวนสาธารณะได้ด้วยหรือ มีการคำนวนพื้นที่การใช้สอยสวนสาธารณะอย่างไร ซึ่งการปลูกต้นไม้เพิ่มในพื้นที่ของสวนสาธารณะของสำนักงานผู้ตรวจการแผ่นดิน กระทบต่อสิทธิการใช้งานสวนสาธารณะของประชาชนหรือไม่ โดยสรุปคือ สำนักงานเขตจตุจักรและสำนักงานผู้ตรวจการแผ่นดิน ได้สนับสนุนหน่วยงานดังกล่าว โดยนำกิจกรรมบำเพ็ญสาธารณะประโยชน์ มากล่าวอ้างเพื่อทำกิจกรรมมีความผิดหรือไม่ 1. เรียกร้องให้เคลื่อนย้ายต้นไม้ที่ปลูกใหม่ย้ายออกไปจากพื้นที่สวนสาธารณะ เนื่องจากเป็นการกระทำโดยส่วนตัวของผู้ปลูก 
2. ตรวจสอบค่าใช้จ่ายกิจกรรมว่ามาจากที่ใด รวมถึงค่าทำป้ายติดชื่อตัวผู้ปลูกเองด้วย
3. พิจารณาดำเนินคดีทางกฎหมายต่อสำนักงานผู้ตรวจการแผ่นดิน และสอบสวนวินัยสำนักงานเขตจตุจักรที่เป็นผู้อนุมัติให้ทำกิจกรรม